ครับ คนในบ้าน มีอาการเป็นไข้ ตอนกลางคืนลุกขึ้นมาบอกว่าจะไปอาบน้ำ พาไปห้องครัว บอกว่ามันแคบ รู้สึกกลัว ทำไงดีครับ กังวลเรื่องพิษสุนัขเพราะไม่รู้ว่าเคยโดนอะไรไหม
สวัสดีค่ะ โรคพิษสุนัขบ้าเป็นโรคติดเชื้อไวรัสจากถูกสัตว์เลี้ยงลูกด้วยนมเช่น หมา แมว หนู กัดหรือข่วน หรือสัตว์มาเลียที่เยื่อบุปากหรือแผล หรือมีประวัติสัมผัสหรือกินเนื้อดิบของสัตว์ที่ติดเชื้ออาการของโรคพิษสุนัขบ้าได้แก่-กลัวน้ำ-ไม่สามารถกลืนน้ำลายได้-มีการหลั่งน้ำลายมากกว่าปกติ ทำให้มีน้ำลายฟูมปาก-การเกร็งของกล้ามเนื้อใบหน้าและลำคอ-พูดไม่ชัด-สมองอักเสบ ทำให้ประสาทหลอน หวาดระแวง คุ้มคลั่งจากอาการที่กล่าวมายังไม่ได้เข้ากับอาการที่พบได้บ่อยในโรคพิษสุนัขบ้าค่ะการดูแลตัวเองเบื้องต้น ให้สังเกตอาการดังที่กล่าวไป แต่โรคนี้เป็นโรคที่อันตรายมาก ถ้ามีอาการแล้ว มักถึงแก่ชีวิต จึงแนะนำให้ผู้ที่มีประวัติเสี่ยงเคยสัมผัสสัตว์ดังที่กล่าวไป ไปรับการฉีดวัคซีนป้องกันพิษสุนัขบ้าทุกราย โดยในกรณีไม่เคยฉีดวัคซีนมาเลยก็จะต้องฉีดทั้งหมด 5 เข็มภายใน 1 เดือน ถ้าเคยฉีดมาแล้วก็อาจแค่ฉีดกระตุ้น 1 หรือ 2 เข็ม ถ้าต้องการจะป้องกันไว้ก่อนถูกกัด จะฉีดวัคซีน 2 เข็มเข้ากล้ามเนื้อห่างกัน 7 วันค่ะ